Sepur Argo Lawu inggih punika layanan sepur kelas eksekutif lan luxury sing dipunlakokaken déning PT. Kereta Api Indonesia (Persero) Daerah Operasi VI Yogyakarta ing Tanah Jawi kanthi jurusan Jakarta-Sala tindak lan kondur.

Reronce lan kapasitas 
Sepur punika mbekta reronce sagunggung 8 kreta klas eksekutip lan gadhah 400 kursi kanggé pangginanipun. Manawi mlampah saking Sala dumugi Jakarta (571 km) dipuntempuh kanthi kirang luwih 8 jam lan mandheg ing Klathèn, Yogyakarta, Purwakerta, Cirebon, lan Jatinegara (tumuju Jakarta).

Sujarahing sepur 
Ing ujicoba ping setunggalan tanggal 13 Juli 1995 dipungathukaken jeneng JS-750 kang ateges anglayani perjalanan Jakarta-Sala kanthi wekdal 7 lan setengah jam lan mengeti HUT Kemerdekaan RI Kaping 50. Ing tanggal 21 September 1996 dipunjenengi KA Sala Jaya ingkang candhakipun dipun-gantos kanthi jeneng KA Argo Lawu, minangka strategi merek Argo.

Tembung Argo saliyanipun ateges gunung ugi minangka merek layanan sepur eksekutip kang nggadhah ancas kanggé nuwuhaken bombonging pelangganipun. Déné Lawu asalipun saking jeneng sawijining gunung (Gunung Lawu) ingkang wonten ing lor-wétan Kutha Surakarta (wewengkon administratif Kabupatèn Karanganyar lan Magetan) kang candhakipun 3.245 km.

Perjalanan sepur saking Stasiun Sala Balapan tumuju ing Gambir ing wanci awan, penumpang saged ndeleng kaendahing pagunungan ing Bumi Banyumas, Kali Serayu, lan Kali Progo. Namung manawi saking Jakarta dumugi Sala, sepur punika mlampah ing wanci dalu.

Reroncen Argo Lawu kapérang saking 7-8 kreta kelas eksekutip argo, 1 kreta makan bathik (M1), 1 kreta bagasi (B), lan kreta Pembangkit Listrik (P). Wiwit Oktober 2008, Argo Lawu ngginakaken reroncen sepur énggal damelanipun Indhustri Kereta Api Madiun (PT Inka).

Data teknis 
 Argo Lawu Reguler

 Argo Lawu Fakultatif

Jadwal laku 
Ing sor iki jadwal lakuning sepur Argo Lawu per 10 Februari 2021 (Gapeka 2021).

Tarif 
Tarif sepur iki ing teksiran watara Rp215.000,00–Rp900.000,00 gumantung layanan kelas, jarak sing ditempuh panumpang, subkelas/posisi lungguhan ing sakjeroning sepur, sarta dina-dina mirunggan kaya dene dina pungkasaning minggu lan prei nasional.

Pranala njawi 
 Kaca resmi Kereta Api Indonésia 

Argo Lawu
Lawu